লিলা কেদ্রোভা

লিলা কেদ্রোভা (৯ অক্টোবর ১৯০৯ - ১৬ ফেব্রুয়ারি ২০০০) ছিলেন একজন রাশিয়ায় জন্মগ্রহণকারী ফরাসি অভিনেত্রী। তিনি জোরবা দ্য গ্রিক (১৯৬৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ১৯৮৩ সালে এই চলচ্চিত্রের সঙ্গীতধর্মী নাট্য সংস্করণে অভিনয় করে সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। তিনি অ্যালফ্রেড হিচককের টর্ন কার্টেইন (১৯৬৬) চলচ্চিত্রে এবং ওয়েস্ট এন্ড মঞ্চে ক্যাবারে মঞ্চনাটকে অভিনয় করেন। ইয়েলিৎসাভেতা নিকলায়েভনা কেদ্রোভা ১৯০৯ সালের ৯ই অক্টোবর রাশিয়ার পেত্রোগ্রাদে জন্মগ্রহণ করেন। তার পিতামাতা রুশ অপেরা সঙ্গীতশিল্পী ছিলেন। তার পিতা নিকলাই কেদ্রভ সিনিয়র (১৮৭১-১৯৪০) গায়ক ও সুরকার ছিলেন এবং লিটুর্জিক্যাল শ্যান্টসে পরিবেশনকারী প্রথম রুশ পুরুষ কোয়ার্টেট ছিলেন। তার মাতা সোফিয়া গ্লাদকায়া মারিইন্‌স্কি থিয়েটারের গায়িকা ছিলেন এবং প্যারিসের কনজারভেটোয়ারের শিক্ষিকা ছিলেন। কেদ্রোভার ভাই নিকলাই কেদ্রভ জুনিয়র (আনু. ১৯০৪-১৯৮১) রুশ লিটুর্জিক্যাল সঙ্গীতের গায়ক ও সুরকার ছিলেন। তার বোন আইরিন কেদ্রফ (ইরিনা নিকলায়েভনা কেদ্রোভা) একজন সোপরানো ছিলেন। ১৯২২ সালে অক্টোবর বিপ্লবের কিছু সময় পর তাদের পরিবার অভিবাসিত হয়ে বার্লিনে চলে যায়। ১৯২৮ সালে তারা ফ্রান্সে পাড়ি জমান, সেখানে কেদ্রোভার মাতা প্যারিস কনজারভেটোয়ারে শিক্ষকতা করতেন এবং তার পিতা "কোয়ার্তুর কেদ্রোফ" প্রতিষ্ঠা করেন। ১৯৩২ সালে কেদ্রোভা মস্কো আর্ট থিয়েটার টুর কোম্পানিতে যোগদান করেন। তারপর তার চলচ্চিত্র জীবন শুরু হয়, যার অধিকাংশই ফরাসি চলচ্চিত্রে। ১৯৬৪ সালে তিনি তার প্রথম ইংরেজি ভাষার চলচ্চিত্র জোরবা দ্য গ্রিক-এ অভিনয় করেন। এই চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। কেদ্রোভা অতঃপর আলফ্রেড হিচককের ১৯৬৬ সালে টর্ন কার্টেন চলচ্চিত্রে পূর্ব বার্লিনের পোলীয় অভিজাত নারী কাউন্টেস কুচিন্‌স্কার চরিত্রে অভিনয় করেন। কেদ্রোভা ১৯৬৮ সালে জুডি ডেঞ্চ ও পিটার স্যালিসের সাথে ওয়েস্ট এন্ড মঞ্চে ক্যাবারে নাটকে ফ্রাউলিন স্নাইডার চরিত্রে অভিনয় করেন। তিনি এরপর হলিউডের কয়েকটি চলচ্চিত্রে পাগলাটে মহিলা চরিত্রে অভিনয় করেন। ১৯৮৩ সালে তিনি ব্রডওয়ে মঞ্চে তার জোরবা দ্য গ্রিক চলচ্চিত্রে অভিনয় চরিত্রে জোরবা নাটকে অভিনয় করেন, যার জন্য তিনি সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কার ও ড্রামা ডেস্ক পুরস্কার অর্জন করেন। ১৯৮৯ সালে তিনি লন্ডনে আ লিটল নাইট মিউজিক নাটকের পুনরুজ্জীবিতকরণে মাদাম আর্মফেল্ট চরিত্রে অভিনয় করেন। কেদ্রোভা ১৯৪৮ সালে পিয়ের ভালদের সাথে বিবাহবন্ধনে আবদ্ধ হন। তার দ্বিতীয় স্বামী কানাডীয় মঞ্চ পরিচালক রিচার্ড হাওয়ার্ড (১৯৩২-২০১৭)। ২০০০ সালের ১৬ই ফেব্রুয়ারি কেদ্রোভা অন্টারিওর সল্ট স্টে. মারিতে তার গ্রীষ্মকালীন বাড়িতে নিউমোনিয়া রোগে আক্রান্ত হয়ে মারা যান। এছাড়া তিনি দীর্ঘদিন আলৎসহাইমারের রোগে ভুগছিলেন। তার মরদেহ দাহ করা হয় এবং দাহকৃত ছাই প্যারিসে রুশ সমাধিতে তার পারিবারিক সমাধিতে পুঁতে দেওয়া হয়। টমলিন্স, ম্যারিলিন জেড.। "ZORBA THE GREEK … BOUBOULINA … LILA KEDROVA … A GRAVE IN PARIS'S RUSSIAN CEMETERY - The Website Of Author Marilyn Z. Tomlins"। ৩ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২০।  "Image of Lila kedrova's grave in Paris"। Geneanet.org। ৯ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২০।  "Lila Kedrova (1909-2000) - Find A Grave-gedenkplek"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Irene Kedroff (Soprano) - Short Biography"। www.bach-cantatas.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) সন্ডহাইম, স্টিফেন (২০০০)। Four by Sondheim। রোম্যান অ্যান্ড লিটলফিল্ড। পৃষ্ঠা ৩৬০। আইএসবিএন 9781557839862। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Lila Kedrova, Known for Oscar-Winning Role in 'Zorba,' Dies"। দ্য নিউ ইয়র্ক টাইমস। ২০ এপ্রিল ২০০০। সংগ্রহের তারিখ ২৩ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Lila Kedrova, Who Won An Oscar And Tony For Her Work In 'Zorba'"। শিকাগো ট্রিবিউন। ২০১৫-০৬-০৩ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে লিলা কেদ্রোভা সংক্রান্ত মিডিয়া রয়েছে। অলমুভিতে লিলা কেদ্রোভা ইন্টারনেট ব্রডওয়ে ডেটাবেজে লিলা কেদ্রোভা (ইংরেজি) ইন্টারনেট মুভি ডেটাবেজে লিলা কেদ্রোভা (ইংরেজি)